Document ID: 31998R0195

31998R0195
L 020/20
SLUŽBENI LIST EUROPSKE UNIJE
26.01.1998.
UREDBA KOMISIJE (EZ) br. 195/98
od 26. siječnja 1998.
o dopuni Priloga Uredbi (EZ) br. 2400/96 o upisu određenih naziva u „Registar zaštićenih oznaka izvornosti i zaštićenih oznaka zemljopisnog podrijetla” kako je predviđeno u Uredbi Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (1), kako je zadnje izmijenjena Uredbom Komisije (EZ) br. 1068/97 (2), a posebno njezin članak 6. stavke 3. i 4.,
budući da su u skladu s člankom 5. Uredbe (EEZ) br. 2081/92 države članice Komisiji podnijele zahtjeve za registraciju određenih naziva kao oznaka zemljopisnog podrijetla ili oznaka izvornosti;
budući da je utvrđeno, u skladu s člankom 6. stavkom 1. te Uredbe, da taj zahtjev ispunjava sve uvjete, a posebno da su dostavljeni svi potrebni podaci u skladu s člankom 4.;
budući da je Komisiji nakon objave naziva iz Priloga ovoj Uredbi u Službenom listu Europskih zajednica (3) dostavljena jedna izjava o prigovoru u smislu članka 7. te Uredbe, koja se, međutim, smatra neosnovanom i stoga nedopuštenom;
budući da zato naziv treba upisati u „Registar zaštićenih oznaka izvornosti i zaštićenih oznaka zemljopisnog podrijetla”, te ga prema tome treba zaštititi u cijeloj Zajednici kao oznaku izvornosti;
budući da Prilog ovoj Uredbi dopunjava Prilog Uredbi Komisije (EZ) br. 2400/96 (4), kako je zadnje izmijenjena Uredbom (EZ) br. 2396/97 (5),
DONIJELA JE OVU UREDBU:
Članak 1.
Naziv iz ovog Priloga dodaje se u Prilog Uredbi (EZ) br. 2400/96, te se u skladu s člankom 6. stavkom 3. Uredbe (EEZ) br. 2081/92 upisuje u „Registar zaštićenih oznaka izvornosti i zaštićenih oznaka zemljopisnog podrijetla” kao zaštićena oznaka izvornosti (ZOI).
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. siječnja 1998.

Labels: 17
0
3
6
18